SPVI ดีดแรง 6% หลังประกาศกำไรไตรมาส 3 โตกระฉูดเกือบเท่าตัวรับยอดขายพุ่ง!
SPVI ดีดแรง 6% หลังประกาศกำไรไตรมาส 3 โตกระฉูดเกือบเท่าตัวรับยอดขายพุ่ง!
SPVI ดีดแรง 6% หลังประกาศกำไรไตรมาส 3 โตกระฉูดเกือบเท่าตัวรับยอดขายพุ่ง!
6 พ.ย. 2562

ผู้สื่อข่าวรายงานว่า ราคาหุ้นบริษัท เอส พี วี ไอ จำกัด (มหาชน) หรือ SPVI ล่าสุด ณ เวลา 10.28 น. อยู่ที่ระดับ 2.54 บาท ปรับตัวขึ้น 0.14 บาท หรือ 5.83% ด้วยมูลค่าการซื้อขาย 14.48 ล้านบาท
โดยราคาหุ้นปรับตัวขึ้นแรงเช้าวันนี้ หลังจากบริษัทประกาศผลการดำเนินงานงวดไตรมาส 3/62 มีกำไรสุทธิ 16.22 ล้านบาท กำไรสุทธิต่อหุ้น 0.04 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 8.46 ล้านบาท หรือคิดเป็น 92% กำไรสุทธิต่อหุ้น 0.02 บาท
พร้อมชี้แจงว่ากำไรสุทธิเพิ่มขึ้น 7.76 ล้านบาท คิดเป็น 91.7% ผลกำไรของบริษัทเพิ่มขึ้น เนื่องจากการเติบโตของยอดขายสินค้าหลายประเภท และจัดกิจกรรมทางการตลาด ตลอดจนควบคุมค่าใช้จ่ายในการขายและบริหารอย่างมีประสิทธิภาพ
ทั้งนี้ บริษัทมีรายได้รวมสำหรับงวด 3 เดือนสิ้นสุด 30 ก.ย.62 เท่ากับ 737.72 ล้านบาท เมื่อเทียบกับงวดเดียวกันของปีก่อน 601.62 ล้านบาท เพิ่มขึ้น 136.10 ล้านบาท คิดเป็น 22.6%
ขณะที่ต้นทุนและค่าใช้จ่ายรวม สำหรับงวด 3 เดือน สิ้นสุด 30 ก.ย.62 เท่ากับ 717.43 ล้านบาท เทียบกับงวดเดียวกันของปีก่อน 591.07 ล้านบาท เพิ่มขึ้น 126.36 ล้านบาท คิดเป็น 21.4%
 
 